जम्मू काश्मीर चाहे जम्मू अउरी काश्मीर भारत के 8 गो संघ राज्यक्षेत्र (केंद्रशासित प्रदेश) में से एगो संघ राज्यक्षेत्र बाटे। एकर राजधानी श्रीनगर आ जम्मू में स्थित बा। ई संघ राज्य क्षेत्र एगो बड़हन भूगोलीय इलाका काश्मीर के हिस्सा हवे आ 31 अक्टूबर 2019 के संघ राज्यक्षेत्र के रूप में अस्तित्व में आइल। एकरा पहिले ई भारत के जम्मू काश्मीर राज्य के हिस्सा रहल जेकरा के दू हिस्सा में बाँटल गइल, दुसरका हिस्सा लद्दाख के भी संघ राज्यक्षेत्र के दर्जा मिलल।